Pat Garrett and Billy the Kid
<s>Pat Garrett and Billy the Kid () je američki vestern film snimljen 1973. godine u režiji Sama Peckinpah, poznat kao jedno od najznačajnijih ostvarenja u historiji žanra.</s>

<s>Naslovni protagonisti, koje tumače James Coburn i Kris Kristofferson su šerif Pat Garrett i njegov prijatelj, znameniti odmetnik Billy Kid.</s><s>Radnja se odvija 1881. godine nedugo nakon rata u Okrugu Lincoln, oružanog sukoba između suparničkih grupa rančera u kome je sudjelovao Billy Kid i koga Garrett pod optužbom za ubistvo namjerava uhvatiti i odvesti pred sud.</s><s>Film je prije premijere izazvao veliku pažnju - dijelom zbog toga što je Peckinpah već bio izgradio reputaciju majstora žanra, dijelom zbog toga što se bavio jednim od najpoznatijih ikona Divljeg Zapada, ali i zbog neobičnog castinga.</s><s>Uloga Billy Kida je povjerena country pjevaču Kristoffersonu, a jednog od članova njegove bande je glumio i popularni folk rock muzičar Bob Dylan, koji je također napisao i pjesme za film, uključujući i Knocking on the Heaven's Door, koji se često navodi kao jedan od najvećih hitova njegove karijere.</s><s>Samo snimanje su, međutim, obilježili brojni problemi, prije svega vezani uz Peckinpahov alkoholizam, kao i sukobe sa scenaristom Rudyjem Wurlitzerom.</s><s>Najveći je sukob, pak, nastao kada je James T. Aubrey, zabrinut zbog prekoračenja rokova i budžeta, praktički preuzeo kompletnu produkciju od Peckinpaha i na kraju u kino-dvorane distribuirao značajno skraćenu verziju od koje su se na kraju odrekli ne samo Peckinpah, nego i skoro svi članovi ekipe.</s><s>Takav je film od strane kritike proglašen razočaranjem.</s>

<s>Integralna verzija, koja se temeljila na Peckinpahovim zamsilima, je pronađena, odnosno distribuirana na videu tek 1988. godine, nekoliko godina nakon Peckinpahove smrti.</s><s>Ona je ne samo bolje prošla kod kritike, nego i bila proglašena remek-djelom.</s><s>Peckinpahova verzija je kombinirana sa službenom verzijom u treću verziju koja je bila objavljena na DVD-u 2005. godine.</s>

<s>Uloge</s>

<s>James Coburn ...</s><s>Šerif Pat Garrett
 Kris Kristofferson ...</s><s>Billy the Kid
 Richard Jaeckel ...</s><s>Šerif Kip McKinney
 Katy Jurado ...</s><s>Mrs.</s><s>Baker
 Chill Wills ...</s><s>Lemuel
 Barry Sullivan ...</s><s>Chisum
 Jason Robards ...</s><s>Guverner Lew Wallace
 Bob Dylan ...</s><s>Alias
 R.G. Armstrong ...</s><s>Zamjenik šerifa Bob Ollinger
 Luke Askew ...</s><s>Eno
 John Beck ...</s><s>John W. Poe
 Richard Bright ...</s><s>Holly
 Matt Clark ...</s><s>Zamjenik šerifa J.W. Bell</s>

<s>Rita Coolidge ...</s><s>Maria
 Jack Dodson ...</s><s>Lewellen Howland
 Jack Elam ...</s><s>Alamosa Bill Kermit
 Emilio Fernández ...</s><s>Paco
 Aurora Clavel ...</s><s>Ida Garrett
 Paul Fix ...</s><s>Pete Maxwell
 L.Q. Jones ...</s><s>Black Harris
 Slim Pickens ...</s><s>Šerif Colin Baker
 Charles Martin Smith ...</s><s>Charlie Bowdre
 Harry Dean Stanton ...</s><s>Luke
 Rutanya Alda ...</s><s>Ruthie Lee
 Rudy Wurlitzer ...</s><s>Tom O'Folliard
 Gene Evans ...</s><s>Mr. Horrell</s>

<s>Izvori</s>

<s>Vanjske veze 
 
 
 Summary of the different versions of Pat Garrett and Billy the Kid
 Senses of Cinema - Drifting out of the Territory: Sam Peckinpah's Pat Garrett and Billy the Kid 
 Senses of Cinema - History of Pat Garrett and Billy the Kid
 The High Hat/Nitrate: Pat Garrett and Billy the Kid</s>

<s>Američki filmovi
Vestern-filmovi
Biografski filmovi</s>

